**ZAPISNIK**

**7. SEJE STRATEŠKEGA SVETA ZA ZDRAVSTVO**

četrtek, 9. 3. 2023

Prisotni člani: dr. Erik Brecelj, dr. Peter Radšel, mag. Dorjan Marušič, dr. Grega Strban, Tjaša Sobočan, mag. Egon Stopar, dr. Radko Komadina, mag. Mira Šavora, dr. Petra Došenović Bonča, mag. Gregor Cuzak, Hajdi Kosednar, dr. Marko Jaklič, dr. Tit Albreht, dr. Vojko Flis, Anka Rode, Alan Medveša, dr. Igor Švab, mag. Dolores Kores, dr. Iztok Takač, Rok Ravnikar, dr. Iztok Takač.

Odsotni: Azra Herceg, dr. Branko Gabrovec, mag. Ana Vodičar, dr. Valentina Prevolnik Rupel, Monika Ažman.

Ostali prisotni: dr. Robert Golob, Tamara Kozlovič, Vid Čopi, Nuša Kerč, Simona Pirnat Skeledžija, Erik Scheriani, Miha Mohorčič.

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta, dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 6. seje
3. Predstavitev dokumenta Digitalizacija v zdravstvu (predstavi Tjaša Sobočan)
4. Predstavitev dokumenta delovne podskupine za reformo ZZZS-ja (predstavi dr. Grega Strban)
5. Predlogi za 8. sejo SSZ
6. Razno

**AD/1**

Predsednik strateškega sveta je predlagal zamenjavo obravnave 3. in 4. točke dnevnega reda.

**SKLEP št. 1:** Strateški svet je potrdil spremenjeni dnevni red.

**AD/2**

Strateški svet je potrdil zapisnik 6. seje Strateškega sveta za zdravstvo.

**SKLEP ŠT. 2:** Zapisnik 6. seje je potrjen.

**AD/3**

Tjaša Sobočan je predstavila dokument Digitalizacija v zdravstvu. Predstavljeno je bilo izhodiščno stanje, izzivi in rešitve. Izpostavljena je bila problematika razdrobljenosti IKT sistemov na lokalnem nivoju. Prav tako izziv predstavlja pomanjkanje kadra, ki je nujno potreben za operativno delovanje informacijskih sistemov. V razpravi so se prisotni strinjali, da je dolgoročno treba implementirati digitalizirani sistem do te mere, da dokumenti v fizični obliki ne bodo več v uporabi. Člani sveta so bili pozvani, da morebitne pripombe na dokument posredujejo do 17. 3. 2023.

**SKLEP ŠT. 3:** Delovna skupina za Digitalizacijo v zdravstvu pripravi dokument s kratkoročnimi ukrepi in časovnico njihovega izvajanja. Člani strateškega sveta podajo komentarje na dokument do 17. 3. 2023.

**AD/4**

V nadaljevanju je dr. Grega Strban predstavil dokument s predlogi za strukturne spremembe ZZZS. Predstavitev je zajemala analizo stanja in predloge rešitev. Upravljanje zavoda in razdeljevanje sredstev predstavljata ključna izziva pri implementaciji sprememb. V razpravi so prisotni odprli vprašanje več ponudnikov osnovnega zdravstvenega zavarovanja. Dr. Jaklič na to temo pripravlja ločeno mnenje, ki bo posredovano vsem članom strateškega sveta.

**SKLEP ŠT. 4**: Strateški svet za zdravstvo je potrdil predloge strukturnih sprememb ZZZS, ki jih je predstavil dr. Strban. 1 član se s predlogi ni strinjal in bo pripravil ločeno mnenje, ki bo posredovano vsem članom strateškega sveta. 1 članica je izrazila vzdržanost do vseh navedenih predlogov.

**AD/5**

Na naslednji seji bo Strateški svet za zdravstvo obravnaval predloge za izboljšanje dostopnosti do primarne ravni zdravstvenega varstva.

**AD/6**

Strateški svet za zdravstvo je z dopolnitvama dveh točk potrdil predloge delovne skupine pod vodstvom dr. Takača.

Seja se je zaključila ob 19.30 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo